**บทที่ 5**

**สรุปผล อภิปรายผล และข้อเสนอแนะ**

 การวิจัยครั้งนี้มีวัตถุประสงค์เพื่อ หาประสิทธิภาพ ดัชนีประสิทธิผล เปรียบเทียบผลสัมฤทธิ์ทางการเรียนกับเกณฑ์ และความพึงพอใจ ต่อการจัดกิจกรรมการเรียนรู้ แบบบูรณาการ เรื่อง ปรัชญาของเศรษฐกิจพอเพียง กลุ่มสาระการเรียนรู้สังคมศึกษา ศาสนา และวัฒนธรรม ชั้นประถมศึกษาปีที่ 6 มีขั้นตอนการวิจัยและผลการวิจัยสรุปได้ ดังนี้

 1. สรุปผล

 2. อภิปรายผล

 3. ข้อเสนอแนะ

**5.1 สรุปผลการวิจัย**

 5.1.1 การจัดกิจกรรมการเรียนรู้แบบบูรณาการ เรื่อง ปรัชญาของเศรษฐกิจพอเพียง นักเรียนชั้นประถมศึกษาปีที่ 6 มีประสิทธิภาพเท่ากับ 88.50 / 85.56 ซึ่งเป็นไปสูงกว่าเกณฑ์ที่กำหนดไว้

 5.1.2 ค่าดัชนีประสิทธิผลการเรียนรู้ของนักเรียนชั้นประถมศึกษาปีที่ 6 ที่เรียนด้วยแบบบูรณาการ เรื่อง ปรัชญาของเศรษฐกิจพอเพียง มีค่าเท่ากับ 0.6904 แสดงว่านักเรียนมีความก้าวหน้าในการจัดการเรียนรู้แบบบูรณาการ คิดเป็นร้อยละ 69.04

 5.1.3 นักเรียนที่เรียนด้วยการจัดการเรียนรู้แบบบูรณาการ เรื่อง ปรัชญาของเศรษฐกิจพอเพียงนักเรียนชั้นประถมศึกษาปีที่ 6 มีผลสัมฤทธิ์หลังเรียนสูงกว่าเกณฑ์ที่กำหนด อย่างมีนัยสำคัญทางสถิติที่ระดับ .01

 5.1.4 นักเรียนมีความพึงพอใจการจัดการเรียนรู้แบบบูรณาการ เรื่อง ปรัชญาของเศรษฐกิจพอเพียงนักเรียน อยู่ในระดับ พึงพอใจมากที่สุด ( = 4.64, S.D. = 0.41)

**5.2 อภิปรายผล**

 ผลการวิจัย เรื่องการพัฒนากิจกรรมการเรียนรู้ แบบบูรณาการ เรื่อง ปรัชญาของเศรษฐกิจพอเพียง กลุ่มสาระการเรียนรู้สังคมศึกษา ศาสนา และวัฒนธรรม ชั้นประถมศึกษาปีที่ 6 มีข้อค้นพบที่ควรนำมาเสนออภิปรายผล ดังนี้

 **1.** การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง ชั้นประถมศึกษาปีที่ 6 มีประสิทธิภาพเท่ากับ 88.50 / 85.56 **ซึ่งเป็นไปตามเกณฑ์ที่กำหนดไว้** นั่นคือ **การจัดการเรียนรู้โดยใช้**การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง ชั้นประถมศึกษาปีที่ 6 **ส่งผลให้นักเรียนมีผลสัมฤทธิ์ทางการเรียนระหว่างเรียน โดยรวมร้อยละ 88.50 และผลสัมฤทธิ์ทางการเรียนหลังเรียน โดยรวมร้อยละ 85.56 ที่เป็นเช่นนี้เนื่องมาจาก**การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง **ได้ผ่านกระบวนการสร้างละพัฒนาอย่างเป็นระบบ โดยเริ่มจากการศึกษาหลักสูตรแกนกลางขั้นพื้นฐาน หลักการ โครงสร้างการเรียนรู้ แล้วนำขึ้นมาใช้ในการดำเนินกาเรียนการสอน โดยผ่านการประเมินที่ถูกต้องจากผู้เชี่ยวชาญในแต่ล่ะด้านซึ่งผลการประเมินอยู่ในระดับดีมากพร้อมทั้งมีการนำแบบทดสอบวัดผลสัมฤทธิ์ทางการเรียนมาทดลองใช้ก่อน (Try Out) แล้วจึงนำไปทดสอบใช้กับกลุ่มเป้าหมาย จึงทำให้**การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง **ที่ผู้วิจัยสร้างขึ้นอย่างมีประสิทธิภาพ ซึ่งสอดคล้องกับผลงานวิจัยของ** อรุณ บุตรโคตร (2552, น. 117-120) พัฒนาหน่วยการเรียนรู้ เรื่องไผ่กับปรัชญาเศรษฐกิจพอเพียง สำหรับนักเรียนชั้นประถมศึกษาปีที่2 โดยวิธีการสอนแบบบูรณาการ โดยการศึกษาจากผลสัมฤทธิ์ทางการเรียน และความคิดเห็นของนักเรียนที่มีต่อการสอนแบบบูรณาการเป็นการวิจัยเชิงปฏิบัติการ กลุ่มเป้าหมายคือนักเรียนชั้นประถมศึกษาปีที่2 โรงเรียนบ้านโนนตุ่นประชาบำรุง ปีการศึกษา 2551 จำนวน 50 คน ผลการวิจัยพบว่า นักเรียนร้อยละ 100 มีคะแนนผลสัมฤทธิ์ทางการเรียนเฉลี่ย 85.33 ของคะแนนเต็ม ซึงผ่านเกณฑ์ 80/75 ตามที่กำหนด และสอดคล้องกับผลงานวิจัยของ สุพรรณี จันทร์ศรีรัตน์ (2556, น. 106-116) การพัฒนาแผนการจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง กลุ่มสาระการเรียนรู้สังคมศึกษาศาสนา และวัฒนธรรม ชั้นประถมศึกษาปีที่ 6 ศึกษาพัฒนาการประสิทธิภาพตามเกณฑ์ 80/80 การศึกษาพบว่าแผนการจัดการเรียนแบบบูรณาการมีประสิทธิภาพตามเกณฑ์ 83.39/83.89

 **2.** ค่าดัชนีประสิทธิผลการเรียนรู้ของนักเรียนชั้นประถมศึกษาปีที่ 6 ที่เรียนด้วยแบบบูรณาการ เรื่อง ปรัชญาของเศรษฐกิจพอเพียง มีค่าเท่ากับ 0.6904 แสดงว่านักเรียนมีความก้าวหน้าในการเรียนรู้แบบบูรณาการ คิดเป็นร้อยละ 69.04 **ทั้งนี้เนื่องจากและ**การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง ชั้นประถมศึกษาปีที่ 6 **เป็นกระบวนการจัดการเรียนรู้ที่ช่วยให้ผู้เรียนได้ค้นพบความจริงต่าง ๆ ด้วยตนเองให้นักเรียนมีประสบการณ์จริงในการเรียนรู้เนื้อหาวิชา อีกทั้ง**การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง เ**ป็นวิธีการสอนที่ฝึกให้นักเรียนรู้จักค้นคว้าหาความรู้ด้วยตนเอง โดยครูผู้สอนตั้งคำถามและชี้ประเด็นทำให้เกิดความคิดและวิธีแก้ปัญหาได้เอง สามารถนำมาใช้ในชีวิตประจำวันได้ ซึ่งสอดคล้องกับผลการวิจัยของ** ชุรีกร เป็นสุข (2556, น. 108-115) การเปรียบเทียบผลสัมฤทธิ์ทางการเรียนและความเข้าใจเกี่ยวกับความ เป็นอยู่อย่างพอเพียง กลุ่มสาระการเรียนรู้สังคมศึกษา ศาสนา และ วัฒนธรรม ชั้นมัธยมศึกษาปีที่ 2 ระหว่างการจัดกิจกรรมการเรียนรู้แบบบูรณาการและแบบปกติ ดัชนีประสิทธิผลของการจัดกิจกรรมการเรียนรู้แบบบูรณาการและแบบปกติมีค่าเท่ากับ 0.7088 คิดเป็นร้อยละ 70.88 **และสอดคล้อง**กับผลการวิจัยของ สุพรรณี จันทร์ศรีรัตน์ (2556, น. 106-116) การพัฒนาแผนการจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง กลุ่มสาระการเรียนรู้สังคมศึกษาศาสนา และวัฒนธรรม ชั้นประถมศึกษาปีที่ 6 ศึกษาค่าดัชนีประสิทธิผลของการเรียน จากการวิจัยพบว่า ค่าดัชนีประสิทธิผล มีค่าเท่ากับ 0.7551 หรือคิดเป็นร้อยละ 75.51

 **3.** นักเรียนที่เรียนด้วยการจัดการเรียนรู้แบบบูรณาการ เรื่อง ปรัชญาของเศรษฐกิจพอเพียงนักเรียน ชั้นประถมศึกษาปีที่ 6 มีผลสัมฤทธิ์หลังเรียนสูงกว่าเกณฑ์ที่กำหนด อย่างมีนัยสำคัญทางสถิติที่ระดับ .01 **ทั้งนี้เนื่องมาจาก**การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง **ชั้นประถมศึกษาปีที่ 6 เป็นการจัดการเรียนการสอนที่นักเรียนต้องถามคำถามและค้นหาคำตอบด้วยตัวเอง กระบวนการจัดการเรียนรู้ที่ช่วยให้ผู้เรียนได้ค้นพบความจริงต่าง ๆ ด้วยตนเองให้นักเรียนมีประสบการณ์จริงในการเรียนรู้เนื้อหาวิชา อีกทั้ง**การจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง เ**ป็นวิธีการสอนที่ฝึกให้นักเรียนรู้จักค้นคว้าหาความรู้ด้วยตนเอง โดยครูผู้สอนตั้งคำถามและชี้ประเด็นทำให้เกิดความคิดและวิธีแก้ปัญหาได้เอง สามารถนำมาใช้ในชีวิตประจำวันได้ ซึ่งสอดคล้องกับผลการวิจัยของ** ดวงสมร สารแสน (2550, น. 133-237) ศึกษาการพัฒนากิจกรรมการเรียนการสอนกลุ่มสาระการเรียนรู้สังคมศึกษา ศาสนา และวัฒนธรรม ของนักเรียนชั้นประถมศึกษาปีที่ 6 โดยวิธีการสอนแบบบูรณาการ เรื่องเศรษฐกิจพอเพียง กลุ่มเป้าหมายคือ นักเรียนชั้นประถมศึกษาปีที่ 6 โรงเรียนบ้านหนองกุงประชารัฐบำรุง อำเภอหนองเรือ จังหวัดขอนแก่น จำนวน 6 คน เก็บข้อมูลจากแบบทดสอบวัดผลสัมฤทธิ์ทางการเรียน จากการวิจัยพบว่า นักเรียนมีผลสัมฤทธิ์ทางการเรียนเฉลี่ย 83.33 ซึ่งสูงกว่าเกณฑ์ที่กำหนดไว้ คือ ร้อยละ 75 มีจำนวนนักเรียนที่ผ่านเกณฑ์ที่กำหนดไว้คือ ร้อยละ 83.33 ซึ่งสูงกว่าเกณฑ์ที่กำหนดไว้ร้อยละ 80 **และสอดคล้องกับผลการวิจัยของ** พัชรินทร์ คงสุข (2552, น. 85-89) ศึกษาการพัฒนาหน่วยการเรียนรู้สิ่งแวดล้อมกับความพอเพียงตามแนวปรัชญาเศรษฐกิจพอเพียง โดยใช้กิจกรรมการเรียนรู้ที่เน้นผู้เรียนเป็นสำคัญ กลุ่มเป้าหมายเป็นนักเรียนชั้นประถมศึกษาปีที่ 4 โรงเรียนเมืองคง อำเภอราศีไศล จังหวัดศรีสะเกษ เก็บข้อมูลโดยใช้แบบบันทึกพฤติกรรมการเรียนการสอน แบบบันทึกผลการสอนประจำวันของครูแบบสัมภาษณ์นักเรียน และแบบฝึกหัดท้ายแผนประเมินโดยใช้แบบทดสอบวัดผลสัมฤทธิ์ทางการเรียน พบว่า นักเรียนจำนวน ร้อยละ 94.44 มีคะแนนผลสัมฤทธิ์ทางการเรียนร้อยละ 84.63 ซึ่งผ่านเกณฑ์ 80.75 ตามที่กำหนด

 4. นักเรียนมีความพึงพอใจการจัดการเรียนรู้แบบบูรณาการ เรื่อง ปรัชญาของเศรษฐกิจพอเพียงนักเรียน อยู่ในระดับ พึงพอใจมากที่สุด ( = 4.64, S.D. = 0.41) **เมื่อพิจารณารายด้านพบว่า ด้านเนื้อหา อยู่ในระดับพึงพอใจมาก** นักเรียนมีความพึงพอใจมาก คือ เนื้อหาที่เรียนเป็นเรื่องเกี่ยวข้องกับชีวิตประจำวัน และนักเรียนชอบเรียนกลุ่มสาระสังคมศึกษาศาสนาและวัฒนธรรม อยู่ในระดับมากที่สุด **ซึ่งสอดคล้องกับผลการวิจัยของ** ชุรีกร เป็นสุข (2556, น. 85) การเปรียบเทียบผลสัมฤทธิ์ทางการเรียนและความเข้าใจเกี่ยวกับความ เป็นอยู่อย่างพอเพียง กลุ่มสาระการเรียนรู้สังคมศึกษา ศาสนา และ วัฒนธรรม ชั้นมัธยมศึกษาปีที่ 2 ระหว่างการจัดกิจกรรมการเรียนรู้แบบ บูรณาการและแบบปกติ **ผลการวิจัยพบว่า** นักเรียนมีความพึงพอใจต่อการเรียนด้วยวิธีการจัดกิจกรรมการเรียนรู้แบบบูรณาการ โดยรวม อยู่ในระดับมากที่สุด และการจัดกิจกรรมการเรียนรู้แบบปกติโดยรวมอยู่ในระดับมาก **และสอดคล้องกับผลการวิจัยของ** สุพรรณี จันทร์ศรีรัตน์ (2556, น. 106-116) การพัฒนาแผนการจัดการเรียนรู้แบบบูรณาการ เรื่อง ปรัชญาของเศรษฐกิจพอเพียง กลุ่มสาระการเรียนรู้สังคมศึกษาศาสนา และวัฒนธรรม ชั้นประถมศึกษาปีที่ 6 จากผลการวิจัยพบว่านักเรียนมีความพึงพอใจต่อการเรียนรู้ด้วยแผนการจัดการเรียนรู้แบบบูรณาการ โดยรวมอยู่ในระดับมากที่สุด

**5.3 ข้อเสนอแนะ**

 5.3.1 ข้อเสนอแนะในการนำผลการวิจัยไปใช้

 5.3.1.1 ครูผู้สอนกลุ่มสาระการเรียนรู้สังคมศึกษา ศาสนา และวัฒนธรรม ควรให้ความสนใจในการพัฒนา**กิจกรรมการเรียนรู้แบบบูรณาการ เรื่อง ปรัชญาของเศรษฐกิจพอเพียง** มาใช้เป็นการกิจกรรมการจัดการเรียนรู้เพื่อให้การจัดกิจกรรมการเรียนการสอนเกิดประสิทธิภาพสูงสุด

 5.3.1.2 ครูผู้สอนควรจะบูรณาการการใช้สื่อในการจัดกระบวนการจัดการเรียนรู้ เพื่อเน้นให้ผู้เรียนทุกคนมีความสนใจ และมีความใฝ่เรียนรู้ทุกคน ให้ผู้เรียนได้แลกเปลี่ยนความคิดเห็นกันและเกิดการมองเห็นภาพในรูปของนามธรรมได้อย่างชัดเจน

 5.3.2 ข้อเสนอแนะในการทำวิจัยครั้งต่อไป

 5.3.2.1 ควรศึกษาเกี่ยวกับมีการพัฒนากิจกรรมการเรียนรู้แบบบูรณาการ กลุ่มสาระการเรียนรู้สังคมศึกษา ศาสนา และวัฒนธรรมในเนื้อหาอื่น ๆ ที่เห็นว่าเหมะสมเพื่อจะได้เกิดประโยชน์ต่อการเรียนการสอนมากขึ้น

 5.3.2.2 ควรใช้การจัดการเรียนรู้โดยใช้การจัดการเรียนรู้แบบบูรณาการ ร่วมกับสื่อนวัตกรรมใหม่ ๆ ที่มีผลต่อการพัฒนาความสามารถในการเรียนรู้ของนักเรียนเพื่อให้การเรียนการสอนมีประสิทธิภาพมากขึ้นโดยดำเนินการวิจัยในเชิงเปรียบเทียบ การจัดการเรียนโดยใช้สมอง

เป็นฐาน เป็นต้น